Kamers Vol Geskenke 2013 Review - Kitchen.net
November 21, 2013 By gary willicott Leave a Comment
Kamers Vol Geskenke 2013 Review
Ek en ons sjef Billy Baldie was in die bevoorregde posisie om ‘n uitnodiging na di jaar se Kamers Vol Geskenke uitstalling te gekry het. Die bekende uistalling is al reeds ‘n paar jaar lank ‘n hoogtepunt op die kalender van kuns-, kos-, ontwerp- en stylliefhebbers. Kamers Vol Geskenke word heel jaar angstig na uitgesien en die rede hiervoor is dieuitstalling se welverdiende reputasie vir die ten toonstelling van die heel nuutste eg Suid Afrikaanse stylneigings, dekormode giere en ontwerp.
Die Kamers Vol Geskenke is bekend as ‘n goed ge-organiseerde geleentheid met ‘n magdom interessante en innoverenduitstallings van kunstenaars in letterlike elke denkbare gebied. Handgemaakte boutique dekor, funksionele artikels, klerasie, juwele en kos word uitgestal en verkoop in heerlike ruim uistallings lokale langs die lieflike Webersburgdam waar ons ook op die grasperk onder die akkers piekniek gehou het met ‘n uitsig oor Simonsberg.
Vorige Kamers Vol Geskenke uitsallings is by Lourensford gehou en die jaar was die eerste jaar by Webersburg en dit was beslis ‘n goeie keuse om di lieflike fasiliteit te kies. Parkering was volop en al 5200 besoekers op net die Saterdag kon ‘n gaatjie vind. Ek en Billy was verbaas oor die hoeveelheid voertuie toe ons Webersburg binne ry en tog, weens die goeie uitleg van die vertoonlokale het mens nooit ‘n gedrang van mense beleef nie en kon mens rustig jouself verlustig in al die wonderlike skeppings.
Die Kamers Vol Geskenke uitstallingorganiseerders het ook onlangs gehoor dat Kamers 2014 (soos dit kortweg bekend is) erkenning kry in die amptelike “World Design Capital Cape Town 2014” program waar slegs 450 uitstekende projekte, uit 1253 aansoeke, uitgestal sal word. Baie geluk aan die organiseerders vir hierdie welverdiende eer!
« Tozzetti or biscotti?